Omtrent 11.000 borgere har haft muligheden for at afgive deres stemme på Aalborg Kommunes største valgsted i Aalborg Kongres og Kulturcenter. Og det havde 58 procent af vælgerne gjort klokken 19.30. Det er næsten otte procentpoint mere end ved valget i 2009 hvor 50,6 procent af vælgerne tilknyttet Aalborg Kongres og Kulturcenter stemte. Byrådsmedlem Vibeke Gamst (Kons.) er valgtilforordnet i Aalborg Kongres- og Kulturcenter og peger på to årsager til at stemmeprocenten er steget. - Det er de herboende udlændinge og de unge, der er kommet ud for at stemme. Der er i hvert fald blevet talt meget engelsk ved valgbordene og det tyder på at den store indsats for at øge stemmeprocenten har båret frugt, siger hun.

Opsummering:
Næsten otte procent flere end til valget i 2009 har stemt på Aalborg Kommunes største valgsted.